Partners

Partners er det 34. studioalbumet til artisten Barbra Streisand. Det ble utgitt 16. september 2014 av plateselskapet Columbia Records. Albumet inneholder en rekke duetter med mannlige sangartister, blant andre Stevie Wonder, Michael Bublé, Billy Joel, John Legend, John Mayer, Andrea Bocelli, Lionel Richie og Elvis Presley fra en restaurert innspilling. Samlingen inneholder også Streisands første innspilling med sønnen Jason Gould."Barbra Streisand, a Voice to Be Reckoned With" av Jacob Bernstein, New York Times 12. september 2014. Plateutgivelsen ble promotert på The Tonight Show, hvor Streisand var kveldens eneste gjest og sang en medley med verten Jimmy Fallon."Barbra Streisand returns to late night with Jimmy Fallon" av Lisa Respers France, CNN 16. september 2014.

Selv om alle innspillingene er nye har de fleste sangene også blitt sunget av Streisand tidligere i karrieren. To klassiske Streisand-duetter har fått nye duettpartnere: «What Kind of Fool» ble spilt inn med John Legend (originalversjonen med Barry Gibb) og «Lost Inside of You» ble spilt inn med Babyface (originalversjonen med Kris Kristofferson). Deluxeversjonen av albumet inneholder ytterligere en låt med Babyface, samt eldre innspillinger med Frank Sinatra (som døde i 1998), Bryan Adams, Barry Manilow og Barry Gibb (fra The Bee Gees).

Partners var en av årets bestselgende titler i USA. Partners gikk til topps på Billboard 200, og Streisand ble da den første artisten i historien til å toppe albumlista i USA i alle de seks siste tiårene. Albumet solgte også både til gull og platina i USA.

 Sporliste 
 «It Had to Be You» (med Michael Bublé) - 4:23
 «People» (med Stevie Wonder) - 4:14
 «Come Rain or Come Shine» (med John Mayer) - 4:11
 «Evergreen (Love Theme from A Star Is Born)» (med Babyface) - 3:14
 «New York State of Mind» (med Billy Joel) - 4:47
 «I'd Want It to Be You» (med Blake Shelton) - 4:05
 «The Way We Were» (med Lionel Richie) - 4:29
 «I Still Can See Your Face» (med Andrea Bocelli) - 4:13
 «How Deep Is the Ocean» (med Jason Gould) - 4:18
 «What Kind of Fool» (med John Legend) - 4:43
 «Somewhere» (med Josh Groban) - 4:05
 «Love Me Tender» (med Elvis Presley) - 3:31

 Deluxeversjon
 «Lost Inside of You» (med Babyface) - 4:18
 «I've Got a Crush on You» (med Frank Sinatra) - 3:22
 «I Finally Found Someone» (med Bryan Adams) - 3:41
 «I Won't Be the One to Let Go» (med Barry Manilow) - 4:40
 «Guilty» (med Barry Gibb) - 4:28

 Referanser 

 Eksterne lenker   

 Barbra Archives - Partners (2014) 

Kategori:Musikkalbum fra 2014
Kategori:Barbra Streisand-album